Ego Milo, dominus Noerii, notum facio universis presentes litteras inspecturis, quod ego promisi charissimo domino meo illustri regi Navarrie, Campanie et Briie comiti palatino, fide prestita corporali, quod ego conventiones pacis facte inter me, ex una parte, et G., comitem Jouvigniaci, ex altera, sicut in litteras ipsius domini regis et domini ducis Burgundie super hoc confectis plenius continetur, inviolabiliter tenebo et firmiter observabo. In cujus rei testimonium, presentes litteras fieri volui sigilli mei munimine roboratas. Actum, anno Gratie millesimo ducentesimo XXXº VIIIº, mense augusto.